Document ID: 31996D0511

KOMISSION PÄÄTÖS,
tehty 29 päivänä heinäkuuta 1996,
neuvoston direktiiveissä 80/779/ETY, 82/884/ETY, 84/360/ETY ja 85/203/ETY säädetyistä kyselylomakkeista (ETA:n kannalta merkityksellinen teksti) (96/511/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon ilmanlaadun raja- ja ohjearvoista rikkidioksidille ja leijumalle 15 päivänä heinäkuuta 1980 annetun neuvoston direktiivin 80/779/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 8 artiklan,
ottaa huomioon ilmassa olevan lyijyn raja-arvosta 3 päivänä joulukuuta 1982 annetun neuvoston direktiivin 82/884/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 6 artiklan,
ottaa huomioon teollisuuslaitosten aiheuttaman ilman pilaantumisen estämisestä 28 päivänä kesäkuuta 1984 annetun neuvoston direktiivin 84/360/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 a artiklan,
ottaa huomioon ilmanlaatustandardeista typpidioksidille 7 päivänä maaliskuuta 1985 annetun neuvoston direktiivin 85/203/ETY (4), sellaisena kuin se on viimeksi muutettuna direktiivillä 91/692/ETY (5), ja erityisesti sen 8 artiklan,
sekä katsoo, että
direktiivejä 80/779/ETY, 82/884/ETY, 84/360/ETY ja 85/203/ETY on muutettu direktiivin 91/692/ETY 4 artiklassa, jossa velvoitetaan jäsenvaltiot toimittamaan komissiolle tietoja tiettyjen direktiivien täytäntöönpanosta laatimalla alakohtainen kertomus,
tämä kertomus on laadittava direktiivin 91/692/ETY 6 artiklassa tarkoitetun menettelyn mukaisesti komission valmisteleman kyselylomakkeen tai kaavan perusteella, ja
tässä päätöksessä määrätyt toimenpiteet ovat direktiivin 91/692/ETY 6 artiklassa perustetun komitean lausunnon mukaisia,
ON TEHNYT TÄMÄN PÄÄTÖKSEN:
1 artikla
Hyväksytään tämän päätöksen liitteenä olevat kyselylomakkeet, jotka koskevat direktiivejä 80/779/ETY, 82/884/ETY, 84/360/ETY ja 85/203/ETY.
2 artikla
Jäsenvaltiot käyttävät näitä kyselylomakkeita perustana alakohtaisten kertomusten laatimiselle, jotka jäsenvaltioiden on toimitettava komissiolle direktiivin 91/692/ETY 4 artiklan mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä heinäkuuta 1996.

Labels: 12
20